איריס האן

איריס האן (נולדה בשנת 1967) היא מתכננת סביבתית, עורכת דין ומנכ"לית לשעבר של החברה להגנת הטבע. האישה הראשונה שכיהנה בתפקיד זה. איריס האן למדה בבית ספר התיכון פלך בירושלים, בית הספר הדתי-פמיניסטי הראשון בישראל. בשירותה הצבאי הייתה מורה חיילת. בוגרת תואר ראשון במדעי החקלאות מהאוניברסיטה העברית בירושלים (בשנת 1991), במשפטים מהמרכז הבינתחומי הרצליה (2009) ומוסמכת בתכנון ערים ואזורים מהטכניון (2002). התזה שלה, בהנחיית רחל אלתרמן, עסקה בזכויות במקרקעין והכושר לשמר שטחים פתוחים בישראל. השתיים פרסמו בשנת 2004 מחקר במסגרת קרן קיימת לישראל והמרכז לחקר העיר והאזור בטכניון בשם: "הכלים לשמירה על שטחים פתוחים: מה ניתן ללמוד ממדינות אחרות וליישם בישראל?". בשנים 1986–1996 הועסקה בחברה להגנת הטבע כמדריכה בבית ספר שדה שקמים ורכזת חוגי טבע והעשרה בבית ספר שדה מעגן מיכאל. בין השנים 1997–2012 הייתה מתכננת אגף שימור סביבה וטבע בחברה להגנת הטבע ומנהלת תחום תכנון ומחקר במכון דש"א. בשנים 2012–2013 שימשה כממלאת מקום ראש אגף תכנון במשרד להגנת הסביבה. עסקה בגיבוש תוכניות מתאר ובייעוץ סביבתי. בין השנים 2014–2016 והייתה יועצת עצמאית בתחום התכנון הסביבתי ויועצת סביבתית לתוכניות מתאר ומסמכי מדיניות. החל מספטמבר 2016 ועד 2023 שימשה כמנכ"לית החברה להגנת הטבע. מרצה בתחום תכנון סביבתי, תכנון מרחב ימי ומדיניות סביבתית באוניברסיטה העברית, באוניברסיטת חיפה, בטכניון ובהמרכז האקדמי רופין. מתמחה בתכנון והבנייה והיא מרבה לכתוב בנושא. לקראת הבחירות לכנסת ה-18 נבחרה למקום השלישי בתנועה הירוקה והצובה במקום ה-5 ברשימה המשותפת עם מפלגת מימד. הרשימה לא נבחרה לכנסת. האן גרושה ואם לשלושה. מתגוררת בחיפה. נבחרה על ידי מגזין דה מרקר כאחת מהאנשים המשפיעים ביותר על תחום הסביבה בישראל (2007) קיבלה את אות התכנון מאיגוד המתכננים בישראל (2017) נבחרה על ידי מגזין דה מרקר מקום 40 מתוך רשימת 100 האנשים המשפיעים בישראל (2018) הערך "איריס האן" בשי חורב, לקסיקון החיפאים, אישים ודמויות בחיפה, דוכיפת הוצאה לאור, 2018, עמ' 131 איריס האן, ברשת החברתית פייסבוק איריס האן, ברשת החברתית LinkedIn איריס האן, באתר אקו-ויקי איריס האן, באתר סופרסונס דליה טל, ‏החברה להגנת הטבע: כבר סופחו שטחים לי-ם שלא נבנה עליהם דבר איריס האן, באתר גלובס, 8 ביולי 2001 נמרוד בוסו, דו"ח: בישראל כמיליון עבירות בנייה, אולם המדינה אינה פועלת למיגור התופעה, באתר TheMarker‏, 25 בדצמבר 2015 צפריר רינת, לראשונה תעמוד אשה בראש החברה להגנת הטבע, באתר הארץ, 28 בספטמבר 2016 משה גלעד, הציונות החדשה לא כובשת גבעות, באתר הארץ, 12 בינואר 2017 מירב מורן, החברה להגנת הטבע מבקשת לעצור את החתימה על הסכם הגג באשדוד, באתר TheMarker‏, 8 באוגוסט 2017 דיאנה בחור ניר, מנכ"לית החברה להגנת הטבע מציגה תחנות ברזומה, באתר כלכליסט, 12 בספטמבר 2017 יעל דראל, איריס האן מנכ"לית החברה להגנת הטבע, באתר TheMarker, ספטמבר 2018 צפריר רינת, "ההפרדה בין משבר האקלים לבעיות בטבע היתה טעות": ראיון פרישה עם מנכ"לית החברה להגנת הטבע, באתר הארץ, 19 במאי 2023 כתבות של איריס האן, באתר דה מרקר, בין השנים 2006–2012 הציונות הירוקה – ציונות 2008, באתר מכון דש"א עיר לכל מגזר (אורכב 18.04.2017 בארכיון Wayback Machine), באתר צו פיוס, 25 באוקטובר 2010 לעצור את הרפורמה! הרפורמה בחוק התכנון והבנייה מאיימת על השטחים הפתוחים, באתר ארכיג'וב, מאי 2012 איריס האן, מנכ"לית החברה להגנת הטבע, למה פתרון משבר האקלים קריטי – דווקא בישראל?, באתר ynet, 2 בפברואר 2020 דיאנה בחור ניר, מנכ"לית החברה להגנת הטבע מציגה תחנות ברזומה, באתר כלכליסט, 12 בספטמבר 2017 מחקרן של פרופסור רחל אלתרמן ואיריס האן, "הכלים לשמירה על שטחים פתוחים: מה ניתן ללמוד ממדינות אחרות וליישם בישראל?", באתר מוסד שמואל נאמן, הטכניון, 2004 יעל דראל, איריס האן, באתר TheMarker‏, 3 בספטמבר 2018